|  |  |
| --- | --- |
| **ROMÂNIA JUDEŢUL TIMIŞ  MUNICIPIUL TIMIŞOARA CONSILIUL LOCAL** |  |

**HOTĂRÂREA NR. 513**

**din data: 25.10.2022**

**Privind aprobarea criteriilor de selecţie pentru stabilirea ordinii de prioritate a blocurilor de locuinţe incluse în programele anuale de reabilitare termică**

**Consiliul Local al Municipiului Timişoara**

Având în vedere Referatul de aprobare a proiectului de hotărâre, nr. SC2022-21123/25.08.2022, al Primarului Municipiului Timişoara, domnul Dominic Fritz;  
 Având în vedere Raportul de specialitate nr. SC2022-21123/25.08.2022 al Biroului Eficientizare Energetică Blocuri din cadrul Primăriei Municipiului Timișoara;

Având în vedere adresa Direcției Economice nr. SC2022-21123/06.09.2022;  
 Având în vedere Avizul Serviciului Juridic din data de 07.09.2022 -Anexă la Raportul de specialitate nr. SC2022-21123/25.08.2022;

Având în vedere Hotărârea Consiliului Local al Municipiului Timișoara nr. 208/15.06.2021 - privind aprobarea Regulamentului de organizare și funcționare a Consiliului Local al Municipiului Timișoara;

Având în vedere Procesele Verbale de avizare ale Comisiei pentru studii, prognoze, economie, buget, finanțe, impozite și atxe, Comisiei pentru dezvolatre urbanistică, amenajarea teritoriului și patrimoniu, Comisiei pentru administrarea domeniului public și privat, servicii publice și comerț, regii autonome și societăți comerciale și Avizul Comisiei pentru administrație locală, juridică, ordine publică, drepturile omului și probleme ale minorităților, din cadrul Consiliului Local al Municipiului Timișoara;

Având în vedere Ordonanța de Urgență a Guvernului nr. 18/04.03.2009 cu modificările și completările ulterioare, privind creşterea performanţei energetice a blocurilor de locuinţe;  
 În conformitate cu prevederile art. 129, alin. (2), lit. b) și alin. (4), lit. e) din Ordonanța de Urgență a Guvernului nr. 57/2019 prinvind Codul administrativ, cu modificările și completările ulterioare;

În temeiul prevederilor art. 139 alin. (1) și alin. (3) si art. 196, alin. (1), lit a) din Ordonanța de Urgență a Guvernului nr. 57/2019 prinvind Codul administrativ, cu modificările și completările ulterioare;

**H O T Ă R Ă Ş T E :**

**Art. 1:** Se aprobă criteriile de selecţie pentru stabilirea ordinii de prioritate a blocurilor de locuinţe incluse în programele anuale de reabilitare termică.

**Art. 2:** Prioritizarea listei cu blocurile propuse pentru includerea în programele anuale se va realiza pe baza ponderii criteriilor de selecție conform **Anexei** care face parte integrantă din prezenta hotărâre.

**Art. 3:** Cu aducerea la îndeplinire a prezentei hotărâri se încredinţează Biroul Eficientizare Energetică Blocuri din cadrul Primăriei Municipiului Timişoara.  
 **Art. 4:** Prezenta hotărâre se publică pe site-ul propriu şi totodată, se comunică:  
 - Instituţiei Prefectului - Judeţul Timiş;  
 - Primarului Municipiului Timişoara;  
 - Direcţiilor, Serviciilor, Birourilor, Compartimentelor - din cadrul aparatului

de specialitate al Primarului;   
 - Mass-media locale.

*Hotărârea a fost adoptată cu 20 voturi pentru.*

|  |  |
| --- | --- |
| **Preşedinte de şedinţă,**  **Consilier RUBEN LAȚCĂU** | **Contrasemnează,**  **P. SECRETAR GENERAL**  **CAIUS ȘULI** |

**ANEXA** la proiectul de hotărâre nr. 513/2022

Ponderea criteriilor de selecţie:

a) **vechimea clădirii -** punctajul maxim stabilit la 55 puncte, se va aloca clădirilor construite în anul 1950 el urmând a se diminua cu câte 1 punct/an pentru clădirile construite în perioada 1950-2005;

b) **nivel de performanță energetică -** punctajul maxim stabilit la 30 puncte se va acorda astfel:

1. 10 puncte pentru clădirile construite din cărămidă;

2. 20 puncte pentru clădirile mixte (beton şi cărămidă);

3. 30 puncte pentru blocurile construite din prefabricate de beton;

c) **numărul de apartamente -** punctajul alocat pentru acest criteriu va fi identic cu numărul de apartamente ale clădirii (1punct/apartament);

d) **apartenenţă la sistemul centralizat de încălzire -** se va aloca un maxim de 20 puncte blocurilor fără apartamente deconectate de la sistemul centralizat, urmând ca acestea să poată fi diminuate proporţional cu numărul apartamentelor deconectate, conform formulei:

**Nr. puncte = 20 - (nr. ap. deconectate /nr. total ap.) X 20**

e) **vechimea cererii -** asociaţiei de proprietari de includere în programul anual reabilitare termică, se va aplica la departajarea imobilelor care cumulează acelaşi număr de puncte.

Director executiv Șef birou

Gabriela Bica Cristina Babescu

Consilier

Ana Georgiu